ગુજરાતના પૂર્વ મુખ્યમંત્રી અને ગયા વર્ષે કોંગ્રેસમાંથી રાજીનામુ આપનાર શંકરસિંહ વાઘેલાના પૂત્ર મહેન્દ્રસિંહ વાઘેલાએ ગુરુવારે ભાજપના પ્રાથમિક સભ્યપદેથી રાજીનામુ આપી આપી દીધું છે. મહેન્દ્રસિંહે આ રાજીનામુ અંગતકારણોસર આપ્યું છે તેમ જાહેર કરી ભાવિ રણનીતિ જાહેર કરી નથી, પરંતુ એવું સમજાય છે કે, લોકસભાની ચૂંટણી પહેલાં ગુજરાત તથા દેશમાં ભાજપ સામે એક નવું રાજકીય સમીકરણ રચવા માટે શંકરસિંહ વાઘેલા તૈયારી કરી રહ્યા છે તેમાં તેઓ જોડાશે.